《三台山山居杂诗 其二》
清代·陈曾寿

养疴适林野，奉母营幽居。南湖最清深，一亩分隈隅。

诸弟秃秋最，力缩辛苦馀。名园足盛衰，天傥畀区区。

但惜秋水涸，木石艰航桴。决流溉旱乾，敢怨工作纡。

山居日无事，诸子奉肩舆。弄漪坐山光，往往归忘晡。

凉风感予仲，朝朝公府趋。红叶被径深，梦熟山中庐。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。